

**Тауарларға арналған декларацияны толтыру тәртібіне өзгерістер енгізу туралы**

Еуразиялық экономикалық комиссия Алқасының 2020 жылғы 26 мамырдағы № 67 шешімі

      Еуразиялық экономикалық одақтың Кеден кодексі 105-бабының 5-тармағына сәйкес Еуразиялық экономикалық комиссия Алқасы **шешті:**

      1. Кеден одағы Комиссиясының 2010 жылғы 20 мамырдағы № 257 шешімімен бекітілген Тауарларға арналған декларацияны толтыру тәртібіне мынадай өзгерістер енгізілсін:

      а) 18-тармақтың 14-тармақшасы бірінші абзацтан кейін (кестеден кейін) мынадай мазмұндағы абзацпен толықтырылсын:

      "Ресей Федерациясында, тауарды өндіруші (шығарушы) туралы мәліметтер болған кезде, 1-нөмірмен көрсетілген мәліметтерге қосымша тауарды өндірушінің (шығарушының) салық нөмірі (осы Тәртіптің 141 тармағына сәйкес) және Объектілерді әкімшілік-аумақтық бөлудің жалпыресейлік жіктемесі (ОӘАЖЖ) бойынша коды көрсетіледі. Егер тауарды өндіруші (шығарушы) ретінде шетелдік тұлға, сондай-ақ Одаққа мүше мемлекетке қарағанда, Одаққа өзге мүше мемлекетте тіркелген тұлға болса, КД берілетін кедендік органға салық нөмірі және Объектілерді әкімшілік-аумақтық бөлудің жалпыресейлік жіктемесі (ОӘАЖЖ) бойынша коды көрсетілмейді.";

      б) Х4 бөлімнің 4120 тармағында:

      13-тармақша бесінші абзацтан кейін мынадай мазмұндағы абзацпен толықтырылсын:

      "**Уақытша КД-да** тауарды өндіруші (шығарушы) туралы мәліметтер көрсетілмейді.";

      14-тармақшада "**1.1-нөмірмен**" деген сөздер алып тасталсын.

      2. **Осы Шешім** 2021 жылғы 1 ақпаннан бастап күшіне енеді.

|  |  |
| --- | --- |
| *Еуразиялық экономикалық комиссия*  *Алқасының Төрағасы* | *М. Мясникович* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК